recursal/SuperWikiNEXT-32B huggingface dataset:
**সমর সেন** (ইংরেজি: Samar Sen; জন্ম: ১০ অক্টোবর, ১৯১৬ — মৃত্যু: ২৩ আগস্ট, ১৯৮৭) ছিলেন একজন উল্লেখযোগ্য বাংলাভাষী স্বাধীনতা-উত্তর কালের ভারতীয় কবি এবং সাংবাদিক। তিনি বিখ্যাত সাহিত্যিক ও শিক্ষাবিদ দীনেশচন্দ্র সেনের পৌত্র।

জন্ম ও শিক্ষাজীবন
-----------------

সমর সেনের জন্ম ১৯১৬ সালের ১০ অক্টোবর কলকাতার বাগবাজারে। পিতা অরুণচন্দ্র সেন। আদি নিবাস ছিল অধুনা বাংলাদেশের ঢাকার সুয়াপুরে। ১৯৩২ খ্রিস্টাব্দে তিনি ম্যাট্রিক পাশ করেন। 
তিনি কলকাতা বিশ্ববিদ্যালয়ের অধীন স্কটিশ চার্চ কলেজ থেকে ১৯৩৬ খ্রিস্টাব্দে ইংরাজী সাহিত্যে প্রথম শ্রেণীতে প্রথম হন এবং ১৯৩৮ খ্রিস্টাব্দে ইংরাজী ভাষা ও সাহিত্যের এম.এ পরীক্ষায় বিশ্ববিদ্যালয়ে প্রথম শ্রেনীতে, প্রথম হন তিনি।

কর্মজীবন
--------

তিনি কর্মজীবনে কিছুকাল অধ্যাপনা ছাড়া বাকি জীবন পেশাগতভাবে যুক্ত ছিলেন সাংবাদিকতার সঙ্গে। স্টেটসম্যান পত্রিকার সহ-সম্পাদক ছিলেন। ১৯৫৭ সালে অনুবাদকের কাজ নিয়ে সোভিয়েত ইউনিয়ন যান। বহু রাশিয়ান সাহিত্যের বাংলা অনুবাদ তার কীর্তি। ১৯৬১ সালে দেশে ফিরে একটি বিজ্ঞাপনী সংস্থায় কাজে যোগদান করেন। তারপর হিন্দুস্থান স্ট্যান্ডার্ড পত্রিকায় কাজ করেছেন। মতের অমিল হওয়ায় সেই চাকরি ছেড়ে দেন এবং হুমায়ুন কবিরের ইংরেজি পত্রিকা 'নাও' এর সম্পাদকের দায়িত্ব পালন করেন। এখানেও মতবিরোধ দেখা দিলে নিজেই ফ্রন্টিয়ার নামক ইংরেজি পত্রিকা প্রকাশ করতে থাকেন। এছাড়াও দিল্লির অল ইন্ডিয়া রেডিওর সংবাদ বিভাগে কিছুকাল কাজ করেছেন। মৃত্যুর পূর্ব পর্যন্ত প্রতিষ্ঠাতা সম্পাদক হিসেবে দায়িত্ব পালন করেছেন "Frontier" নামের প্রগতিশীল পত্রিকার।

কাব্যবিষয়
----------

৭১ বছরের জীবনে তিনি কাব্যসাধনা করেন মাত্র ১২ বছর, ১৯৩৪ থেকে ১৯৪৬ সাল পর্যন্ত। এই কালপর্বেই তার পাঁচটি কাব্যগ্রন্থ প্রকাশিত হয়। তার কাব্যগ্রন্থগুলো হচ্ছে *কয়েকটি কবিতা* (১৯৩৭), *গ্রহণ* (১৯৪০), *নানা কথা* (১৯৪২), *খোলা চিঠি* (১৯৪৩) এবং *তিন পুরুষ* (১৯৪৪)। তার কবিতাসংগ্রহ *সমর সেনের কবিতা* ১৯৫৪ সালে প্রকাশিত হয়। 'কবিতা' পত্রিকার সম্পাদক ছিলেন।
নগর জীবনের ক্লেদ ও ক্লান্তি, মধ্যবিত্ত জীবনের প্রতি অবজ্ঞা এবং সংগ্রামী গণচেতনাকে তিনি কাব্যে রূপ দিয়েছেন। কাব্যের সংখ্যা তুলনামূলক কম হলেও ব্যতিক্রমী ও নিজস্ব বৈশিষ্টতায় অনন্য। রোমান্টিকতা বর্জিত তীক্ষ্ণ ভাষা প্রয়োগে সাহিত্যজগতে আলোড়ন সৃষ্টি করেছিল। স্বাধীনোত্তর কালে বিপ্লবী বামপন্থী চিন্তাধারার সমর্থক ছিলেন তিনি।

গদ্যগ্রন্থ
----------

*বাবু বৃত্তান্ত* (১৯৭৮)।

গ্রন্থাবলী
----------

* *কয়েকটি কবিতা* (১৯৩৭),
* *গ্রহণ* (১৯৪০),
* *নানা কথা* (১৯৪২),
* *খোলা চিঠি* (১৯৪৩) এবং
* *তিন পুরুষ* (১৯৪৪)
* *বাবু বৃত্তান্ত* (১৯৭৮)

তথ্যসূত্র
---------

1. ↑  Old Poetry Website retrieved on February 4, 2007
2. ↑  *Some Alumni of Scottish Church College* in *175th Year Commemoration Volume*. Scottish Church College, April 2008, p. 590.
3. ↑  সমর সেন, খালেদ হোসাইন ও সাজ্জাদ আরেফিন সম্পাদিত, *সমর সেন*, দিব্যপ্রকাশ, ঢাকা, সেপ্টেম্বর ২০০২, পৃষ্ঠা-২৮৮
4. 1 2  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ৩৯৪।
5. ↑  রফিকুল ইসলাম ও অন্যান্য সম্পাদিত; *কবিতা সংগ্রহ*, ঢাকা বিশ্ববিদ্যালয়; তৃতীয় মুদ্রণ; জুলাই, ১৯৯০; পৃষ্ঠা- ৪৭৪

বহিঃসংযোগ
---------
আইআরবিএম এবং এমআরবিএম ক্ষেপণাস্ত্র।
একটি **মাঝারি পাল্লার নিক্ষেপী ক্ষেপণাস্ত্র** (এমআরবিএম) মাঝারি পরিসর বা পাল্লা বিশিষ্ট নিক্ষেপী ক্ষেপণাস্ত্র, এই শেষ শ্রেণিবিন্যাস নির্দিষ্ট সংগঠনের মান উপর নির্ভর করে। মার্কিন প্রতিরক্ষা অধিদফতরের দ্বারা একটি মাঝারি-পাল্লার ক্ষেপণাস্ত্রটি সর্বাধিক পরিসীমা ১০০০ কিলোমিটার থেকে ৩,০০০ কিলোমিটারের (৬২০ ও ১,৮৬০ মাইল) মধ্যে সংজ্ঞায়িত করা হয়। আধুনিক পরিভাষায়, এমআরবিএমগুলি থিয়েটার ব্যালিস্টিক ক্ষেপণাস্ত্রসমূহের বৃহত্তর গোষ্ঠীকরণের অংশ, যার মধ্যে ৩,৫০০ কিলোমিটারের (২,২০০ মাইল) কম পরিসরের কোনও ব্যালিস্টিক বা নিক্ষেপী ক্ষেপণাস্ত্র অন্তর্ভুক্ত রয়েছে।

নির্দিষ্ট এমআরবিএম
------------------

* অগ্নি ২ (২০০০–৩,০০০ কিমি) (ভারত) ভারত
* অগ্নি-পি (১,০০০-২,০০০ কিমি)(ভারত)ভারত
* আশুরা (২,০০০–২,৫০০ কিমি) (ইরান) ইরান
* বদর-২০০০ (১,০০০ কিমি) (ইরাক) ইরাক

আরও দেখুন
---------

* আন্তঃমহাদেশীয় নিক্ষেপী ক্ষেপণাস্ত্র (আইসিবিএম)
* অন্তর্বর্তী-পাল্লার নিক্ষেপী ক্ষেপণাস্ত্র (আইআরবিএম)
* সংক্ষিপ্ত-পাল্লার নিক্ষেপী ক্ষেপণাস্ত্র (এসআরবিএম)
* থিয়েটার নিক্ষেপী ক্ষেপণাস্ত্র
* হাইপারসোনিক ক্রুজ ক্ষেপণাস্ত্র

তথ্যসূত্র
---------

1. ↑  National Air and Space Intelligence Center (মার্চ ২০০৬)। "Ballistic and Cruise Missile Threat" (পিডিএফ)। United States Air Force। সংগ্রহের তারিখ ৭ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মোঃ নজরুল ইসলাম খান** বাংলাদেশের একজন সাবেক শিক্ষা সচিব। তিনি বর্তমানে ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেডের চেয়ারম্যান এবং স্বাধীন পরিচালক। তিনি প্রধানমন্ত্রীর কার্যালয়ে প্রধানমন্ত্রী শেখ হাসিনার পিএস-১ ছিলেন।

প্রাথমিক জীবন ও শিক্ষা
----------------------

নজরুল ইসলামের জন্ম ১ ডিসেম্বর ১৯৫৬ সালে যশোরের মনিরামপুর উপজেলার মশ্বিমনগর গ্রামে। যশোর জেলা সদরে মুসলিম একাডেমিতে ভর্তি হওয়ার আগে তিনি স্থানীয় মাসউইমনগর প্রাথমিক বিদ্যালয়ে পড়াশোনা করেন। তিনি রাজশাহী বিশ্ববিদ্যালয় থেকে সাইটোজেনেটিক্সে এমএসসি এবং বোটানিতে বিএসসি করেছেন।

কর্মজীবন
--------

নজরুল ইসলাম ২০০৮ সালে প্রাথমিক শিক্ষা অধিদপ্তরের মহাপরিচালক ছিলেন।

২০১১ সালের সেপ্টেম্বরে, নজরুল ইসলাম শিক্ষা মন্ত্রণালয়ের সচিব নিযুক্ত হন। এর আগে, তিনি ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্য ও যোগাযোগ প্রযুক্তি বিভাগের সচিব ছিলেন। এছাড়াও তিনি প্রধানমন্ত্রী শেখ হাসিনার একান্ত সচিব এবং প্রধানমন্ত্রীর কার্যালয়ের বাংলাদেশ প্রোগ্রামে একসেস টু ইনফরমেশনের জাতীয় প্রকল্প পরিচালক ছিলেন।

২০১৬ সালের মার্চ মাসে নজরুল ইসলাম বঙ্গবন্ধু স্মৃতি জাদুঘরের কিউরেটর নিযুক্ত হন।

নজরুল ইসলাম জাতীয় মজুরি ও উৎপাদনশীলতা কমিশনের চেয়ারম্যান ছিলেন; তিনি ২০১৬ সালে তিনি এইপদে নিযুক্ত হয়েছিলেন। 

২০২০ সালের নভেম্বরে, নজরুল ইসলাম পল্লী সঞ্চয় ব্যাংকের ভারপ্রাপ্ত চেয়ারপারসন নিযুক্ত হন।

নজরুল ইসলামকে হাইকোর্ট বেঞ্চ কোম্পানি ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেডের চেয়ারম্যান নিযুক্ত করেন। ২০২১ সালের জানুয়ারিতে, হাইকোর্ট বিভাগের আরেকটি বেঞ্চ প্রশান্ত কুমার হালদারের সাথে জড়িত থাকার অভিযোগে একটি পিটিশনের ভিত্তিতে তার বিদেশ ভ্রমণ নিষিদ্ধ করার আদেশ জারি করেছিল। বাংলাদেশ সুপ্রিম কোর্টের আপিল বিভাগ আদেশটি স্থগিত করে কারণ তিনি কখনই পিপলস লিজিংয়ের সাথে যুক্ত ছিলেন না এবং হাইকোর্টের কোম্পানি বেঞ্চ কর্তৃক তিনি আন্তর্জাতিক লিজিংয়ের চেয়ারম্যান হিসাবে নিযুক্ত হন।

তথ্যসূত্র
---------

1. ↑  Rashid, Harun or। "Mother of ex-secretary NI Khan passes away" (ইংরেজি ভাষায়)। সংগ্রহের তারিখ ২০২১-১২-২৮।
2. ↑  "বঙ্গবন্ধুর আরেকটি অপ্রকাশিত ডায়েরি আসছে"। *Newsbangla24*। সংগ্রহের তারিখ ২০২১-১২-২৮।
3. 1 2 3  "শিক্ষা সচিব হলেন নজরুল ইসলাম খান"। *লেখাপড়া বিডি* (ইংরেজি ভাষায়)। ২০১৪-০৯-০১। সংগ্রহের তারিখ ২০২১-১২-২৮।
4. ↑  "শিক্ষা সচিব হলেন নজরুল ইসলাম খান"। *লেখাপড়া বিডি* (ইংরেজি ভাষায়)। ২০১৪-০৯-০১। সংগ্রহের তারিখ ২০২১-১২-২৮। "শিক্ষা সচিব হলেন নজরুল ইসলাম খান". *লেখাপড়া বিডি*. 2014-09-01. Retrieved 2021-12-28.
5. ↑  "NI Khan made curator of Bangabandhu Museum"। *www.observerbd.com*। সংগ্রহের তারিখ ২০২১-১২-২৮।
6. ↑  "Chairman of the National Wages and Productivity Commission Nazrul Islam Khan handing over the report of the commission to Prime Minister Sheikh Hasina at the latter's office on Tuesday."। *The New Nation* (ইংরেজি ভাষায়)। ২০২১-১২-২৮ তারিখে মূল থেকে আর্কাইভ করা। সংগ্রহের তারিখ ২০২১-১২-২৮।
7. ↑  "Former secretary Nazrul Islam Khan appointed National Wages Commission chief"। *bdnews24.com*। সংগ্রহের তারিখ ২০২১-১২-২৮।
8. ↑  "পল্লী সঞ্চয় ব্যাংকের ভারপ্রাপ্ত চেয়ারম্যান হলেন নজরুল ইসলাম খান"। *banglanews24.com*। ২০২০-১১-৩০। সংগ্রহের তারিখ ২০২১-১২-২৮।
9. 1 2 3  "AD stays HC ban on NI Khan's foreign travel"। *New Age* (ইংরেজি ভাষায়)। সংগ্রহের তারিখ ২০২১-১২-২৮।
একই নামের অন্যান্য ব্যক্তির জন্য মোশাররফ হোসেন (দ্ব্যর্থতা নিরসন) দেখুন।

**খন্দকার মোশাররফ হোসেন** (জন্ম ১৯৪২) বাংলাদেশের একজন রাজনীতিবিদ। তিনি ২০১৯ সালের ৬ জানুয়ারী অব্দি স্থানীয় সরকার, পল্লী উন্নয়ন ও সমবায় মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের দায়িত্বপ্রাপ্ত মন্ত্রী ছিলেন।  তিনি ৩০শে ডিসেম্বর, ২০১৮ সালে অনুষ্ঠেয় একাদশ জাতীয় সংসদ নির্বাচনেও ফরিদপুর-৩ আসন থেকে নির্বাচিত সংসদ সদস্য।

জন্ম ও শিক্ষা জীবন
------------------

খন্দকার মোশাররফ হোসেনের জন্ম ১৯৪২ সালে ব্রিটিশ ভারতের বেঙ্গল প্রেসিডেন্সির ফরিদপুর জেলায় (বর্তমান বাংলাদেশ)। তিনি ১৯৬৩ সালে বাংলাদেশ প্রকৌশল বিশ্ববিদ্যালয় থেকে স্নাতক এবং ১৯৭৪ সালে যুক্তরাজ্যের স্ট্রেথক্লেইড ইউনিভার্সিটি থেকে স্নাতকোত্তর ডিগ্রি অর্জন করেন।

কর্মজীবন
--------

খন্দকার মোশাররফ হোসেন ১৯৮০ সালে বাংলাদেশ প্রকৌশল বিশ্ববিদ্যালয়ে ভিজিটিং প্রফেসর হিসেবে যোগদান করেন। তিনি আন্তর্জাতিক শ্রম সংস্থার (আইএলও) প্রধান কারিগরি পরামর্শক হিসেবে সিয়েরা লিওনে (১৯৮০-৮৯) এবং উগান্ডায় (১৯৮৯-৯০) কর্মরত ছিলেন। তিনি যুক্তরাজ্যে বাংলাদেশি প্রবাসীদের অধিকার সংরক্ষণের লক্ষ্যে মহারাণী এলিজাবেথের সঙ্গে দুটি ফলপ্রসূ সভায় নেতৃস্থানীয় অংশ গ্রহণকারী ছিলেন। তিনি বাংলাদেশ চেম্বার অফ ইন্ডাস্ট্রিজের (বিসিআই) সাবেক সভাপতি ছিলেন এবং তিনি ফরিদপুর বিভাগ ও পদ্মা সেতু বাস্তবায়ন কমিটির বর্তমান চেয়ারম্যান। খন্দকার মোশাররফ হোসেন স্কটল্যান্ডের গ্লাসগোস্থ বাংলাদেশ সমিতিরও সভাপতি এবং উত্তরা ক্লাবেরও সভাপতি ছিলেন।

রাজনৈতিক জীবন
-------------

২০০৯ সালের নবম জাতীয় সংসদ নির্বাচনে তিনি প্রথম সাংসদ নির্বাচিত হয়েছিলেন। ২০১৪ সালের ৫ জানুয়ারি ১০ম সংসদ নির্বাচনে খন্দকার মোশাররফ হোসেন ফরিদপুর-৩ আসন থেকে দ্বিতীয়বারের মতো সংসদ সদস্য হিসেবে নির্বাচিত হন। এর আগেও তিনি সংসদ সদস্য নির্বাচিত হন এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবেও দায়িত্ব পালন করেন। ২০১৫ সালের ৯ জুলাই মোশাররফ হোসেন স্থানীয় সরকার, পল্লী উন্নয়ন ও সমবায় মন্ত্রনালয়ের দায়িত্ব পান। তিনি নিজ দায়িত্বের অতিরিক্ত হিসেবে ২০১৮ সালের ১১ ডিসেম্বর প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবে নিযুক্ত হন।

তথ্যসূত্র
---------

1. ↑  স্থানীয় সরকার, পল্লী উন্নয়ন ও সমবায় মন্ত্রী। "খন্দকার মোশাররফ হোসেন"। *www.lgd.gov.bd*। ২৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৭।
2. ↑  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। *ecs.gov.bd*। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।
3. ↑  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-১০-২৭।
4. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।

উইকিমিডিয়া কমন্সে **খন্দকার মোশাররফ হোসেন (ফরিদপুরের রাজনীতিবিদ)** সংক্রান্ত মিডিয়া রয়েছে।
**গাজ্‌নি** পূর্ব আফগানিস্তানের শহর ও গাজ্‌নি প্রদেশের রাজধানী। শহরটি সমুদ্র সমতল থেকে ২২২০ মিটার উচ্চতায় একটি মালভূমির উপর অবস্থিত। গাজনি এর আশেপাশের অঞ্চলের খাদ্যশস্য, ফল, পশম ও পশুর চামড়ার একটি বাজার কেন্দ্র। শহরটি ইরান ও ভারতের মধ্যকার প্রাচীন বাণিজ্যপথের উপর অবস্থিত। গাজনির উত্তর-পূর্বে সামান্য দূরে পুরাতন গাজনি শহরের ধ্বংসাবশেষ অবস্থিত। এই ধ্বংসাবশেষের মধ্যে দুইটি মিনার গুরুত্বপূর্ণ। মিনার দুইটি প্রায় ৪৩ মিটার উঁচু এবং পরস্পর থেকে ৩৬৫ মিটার দূরত্বে অবস্থিত। মিনারে খোদিত লিপি অনুসারে গাজনিতে অবস্থানরত আফগান সুলতান মাহমুদ মিনার দুইটি নির্মাণ করেন। ১৮৪২ সালে প্রথম আফগান যুদ্ধের সময় ব্রিটিশ সেনারা বর্তমান শহরটি দখল করে।

 ২০১০ সালে পুরাতন গাজনি শহর

তালেবানের দখল
-------------

১২ আগস্ট ২০২১ সালে তালেবান কৌশলগত দিক দিয়ে গুরুত্বপূর্ণ গজনি শহর দখল করে নিয়েছে। এক সপ্তাহেরও কম সময়ে এটি দশম প্রাদেশিক রাজধানী যেটির পতন ঘটল।

তথ্যসূত্র
---------

1. ↑  Central Statistics Office of Afghanistan, Kabul, LINK ওয়েব্যাক মেশিনে আর্কাইভকৃত ৬ এপ্রিল ২০১১ তারিখে
2. ↑  "গজনি তালেবানের হাতে, কেন এই দখল গুরুত্বপূর্ণ"। *BBC News বাংলা*। ২০২১-০৮-১২। সংগ্রহের তারিখ ২০২১-০৮-১২।

| * দে
* স
জনবসতির বিচারে আফগানিস্তানের চোদ্দটি বড় শহর |
| --- |
| 
* কাবুল
* কান্দাহার
* হেরাত
* মাজার-ই-শরিফ
* জালালাবাদ
* কুন্দুজ
* লাস্করগা
* তালোকান
* পুল ই খুমরি
* খোস্ত
* গজনি
* শেবারগান
* সারে পোল
* ফারহ

 |
বৃক্ষ সনাক্তকরণের ক্ষেত্রে পাতার আকৃতি সবচাইতে জনপ্রিয় হাতিয়ার
**বৃক্ষবিজ্ঞান** বা **কাষ্ঠল উদ্ভিদবিজ্ঞান** হল কাষ্ঠল উদ্ভিদের (বৃক্ষ, গুল্ম, এবং কাষ্ঠলতা) বিজ্ঞান ও অধ্যয়ন। উদ্ভিদ শ্রেণিবিন্যাসবিদ্যা ও বৃক্ষবিজ্ঞানের মধ্যে তেমন কোনো স্পষ্ট পার্থক্য নেই। তথাপি, কাষ্ঠল উদ্ভিদ কেবল বিভিন্ন উদ্ভিদ গোত্রের অন্তর্ভুক্ত নয়, এসব গোত্র আবার কাষ্ঠল এবং অকাষ্ঠল, উভয় সদস্য নিয়ে গঠিত হতে পারে। কিছু গোত্র খুবই অল্প সংখ্যক কাষ্ঠল প্রজাতি নিয়ে গঠিত। এই ব্যাপারটি বৃক্ষবিজ্ঞান সম্পর্কিত দৃষ্টিকোণের কার্যকারিতাকে দারুণভাবে সীমাবদ্ধ করে দেয়। বৃক্ষবিজ্ঞানের মূলত বনবিজ্ঞান বা উদ্ভিদবিজ্ঞানের একটি শাখা যেখানে বৃক্ষ ও অন্যান্য কাষ্ঠল উদ্ভিদের শ্রেণিবিন্যাস, নামকরণ, শনাক্তকরণ, ও বিস্তার নিয়ে অধ্যয়ন করা হয়। এটিকে ইংরেজিতে *ডেনড্রোলজি* বা *জাইলোলজি* বলে। 

বৃক্ষবিজ্ঞানের যে অংশ ক্রান্তীয় অঞ্চলের বিষয়বস্তু নিয়ে আলোচনা করে তাকে ক্রান্তীয় বৃক্ষবিজ্ঞান বলা যেতে পারে। ক্রান্তীয় বৃক্ষবিজ্ঞান অধ্যয়নের পাঁচটি প্রধান উদ্দেশ্য রয়েছে। যেমনঃ বৃক্ষের নামকরণ, শ্রেণিবিন্যাস, সনাক্তকরণ, বিস্তার, এবং গুরুত্বপূর্ণ বনজ বৃক্ষ।

উদ্ভিদবিদ্যার সাথে সম্পর্ক
--------------------------

বৃক্ষবিজ্ঞানকে প্রায়সই উদ্ভিদবিদ্যার সাথে গুলিয়ে ফেলা হয়। কিন্তু, উদ্ভিদবিদ্যায় যেখানে সব ধরনের সাধারণ উদ্ভিদের অধ্যয়ন করা হয়, সেখানে বৃক্ষবিজ্ঞান কেবল কাষ্ঠল উদ্ভিদ নিয়ে অধ্যয়ন করে। বৃক্ষবিজ্ঞানকে উদ্ভিদবিজ্ঞানের একটি উপবিভাগ হিসেবে বিবেচনা করা যায় যা কাষ্ঠল উদ্ভিদের জন্য বিশেষায়িত।

তথ্যসূত্র
---------

1. 1 2  এলবার্ট এল. লিটল,**Notes on Tropical Dendrology**, ওয়াশিংটন ডিসি।

বহিঃসংযোগ
---------

* আইওয়া স্টেট- বৃক্ষবিজ্ঞান  ওয়েব্যাক মেশিনে আর্কাইভকৃত ২৫ ফেব্রুয়ারি ২০১৭ তারিখে
* ভার্জিনিয়া টেক'র বন জীববিজ্ঞান ও বৃক্ষবিজ্ঞানের শিক্ষামূলক সাইট
* বৃক্ষবিজ্ঞানের উপর তথ্য এবং অন্যান্য বৃক্ষ সনাক্তকরণ সংগ্রহশালা
টমাস হান্ট মরগানের পরীক্ষামূলক ক্রস সম্পাদন, ফলের মাছিগুলিতে সাদা-চোখের মিউটেশনের যৌন-সম্পর্কিত বংশাণুর উত্তরাধিকার চিত্রিত করা হয়েছে।
**যৌন-সম্পর্কিত বংশাণুর উত্তরাধিকার** হলো এক ধরনের বিশেষ পদ্ধতি যার মাধ্যমে যৌন-সম্পর্কিত বংশাণু বা যৌন ক্রোমোজোমাল বৈশিষ্ট্য সর্বদা পিতা হতে কন্যা এবং মাতা হতে পুত্রে সঞ্চারিত হয়।

ইতিহাস
------

যৌন-সম্পর্কিত বংশাণু সর্বপ্রথম আবিস্কৃত হয় ড্রসোফিলা মাছিতে। আমেরিকান জেনেটিসিস্ট টি. এইচ. মর্গান ড্রসোফিলা মাছিকে জেনেটিক্স গবেষণায় ব্যবহার করেছিলেন।

যৌন-সম্পর্কিত বংশাণু
--------------------

সকল একলৈঙ্গিক প্রাণীতে দুই প্রকার ক্রোমোজোম দেখা যায়। অটোসোমাল ক্রোমোজোম বা অটোসোম ও যৌন ক্রোমোজোম বা হেটারোসোম। প্রাণির লিঙ্গ নির্ধারণের ক্ষেত্রে অটোসোমগুলোর কোন ভুমিকা থাকে না। কিন্তু যৌন ক্রোমোজোম লিঙ্গ নির্ধারণে সুস্পষ্ট ভূমিকা পালন করে। জীববিজ্ঞানীরা যৌন ক্রোমোজোমকে X ক্রোমোজোম নামে অভিহিত করেন। এই X ক্রোমোজোমে অবস্থিত বংশাণুগুলোকে যৌন-সম্পর্কিত বংশাণু বলে।

X dominant affected father

সঞ্চারণ প্রক্রিয়া
------------------

যৌন-সম্পর্কিত বংশাণুগুলোর বংশগতি অটোসোম বংশাণুগুলি থেকে সম্পূর্ণ ভিন্ন কেননা এই বংশাণুগুলি শুধুমাত্র X ক্রোমোজোমের মাধ্যমেই বংশ পরম্পরায় সঞ্চারিত হয়। অর্থাৎ এ বংশাণুগুলি সর্বদা পিতা হতে কন্যা এবং মাতা হতে পুুত্রে সঞ্চারিত হয়। সঞ্চারণের এই বিশেষ পদ্ধতিকে যৌন-সম্পর্কিত বংশাণুর উত্তরাধিকার বলা হয়।

তথ্যসূত্র
---------

1. ↑  Morgan, Thomas Hunt 1919. *The physical basis of heredity*. Philadelphia: J.B. Lippincott Company.
2. ↑  উদ্দিন, মো. নাজিম (জানুয়ারি ২০০৪)। *জেনেটিক্স* (৩য় সংস্করণ)। ৩৮, বাংলা বাজার, ঢাকা: নিসর্গ প্রকাশনী।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  ইসলাম, আহমদ শামসুল (১৯৯৫)। *বংশগতিবিদ্যার মূল কথা*। ঢাকা, বাংলাদেশ: বাংলা একাডেমী।
4. ↑  আখতারুজ্জামান, ড. ম. (২০০২)। *বংশগতি বিদ্যা* (৪র্থ সংস্করণ)। প্যারিদাস রোড, ঢাকা: হাসান বুক হাউজ।
৮ অক্টোবর ১৯৩১ সালে নগাঁওতে জন্মগ্রহণ করেন, বানেশ্বর শইকীয়া ( অসমিয়া : বানেশ্বৰ শইকিয়া) একজন ভারতীয় কমিউনিস্ট রাজনীতিবিদ। তিনি ভারতের বিপ্লবী কমিউনিস্ট পার্টির সদস্য।  ১৯৪৭ সালে অষ্টম শ্রেণীতে পড়ার সময় তিনি দলে যোগ দেন। বানেশ্বর সাইকিয়া প্রয়াত তুলারাম শইকীয়া এবং প্রয়াত সদরী সাইকিয়ার ছেলে। তিনি একজন প্রাক্তন আইনজীবী, একজন প্রাক্তন বিধায়ক,  নগাঁওয়ের আনন্দরাম ঢেকিয়াল ফুকন কলেজের অবসরপ্রাপ্ত অধ্যাপক, একই কলেজের অর্থনীতি বিভাগের প্রথম প্রধান এবং প্রতিষ্ঠাতা , একজন রাজনীতিবিদ, একজন মার্কসবাদী অর্থনীতিবিদ, একজন লেখক এবং একজন সমাজকর্মী। এছাড়াও তিনি আসাম রাজ্য কমিটির প্রাক্তন রাজ্য সম্পাদক এবং আরসিপিআই- এর প্রাক্তন সাধারণ সম্পাদক।   বানেশ্বর শইকীয়া অসমীয়া, ইংরেজি এবং বাংলা পড়তে, বলতে এবং লিখতে সক্ষম।

তথ্যসূত্র
---------

1. ↑  Saikia, Arupjyoti (২০১৫-০৮-১২)। *A Century of Protests: Peasant Politics in Assam Since 1900* (ইংরেজি ভাষায়)। Routledge। আইএসবিএন 9781317325598।
2. ↑  "Assam Assembly Election Results in 1978"। *www.elections.in*। সংগ্রহের তারিখ ২০১৭-০৭-০৪।
3. ↑  "Economics | Anandaram Dhekial Phookan"। *adpcollege.ac.in* (ইংরেজি ভাষায়)। সংগ্রহের তারিখ ২০১৭-০৭-০৪।
4. ↑  Saikia, Arupjyoti (২০১৫-০৮-১২)। *A Century of Protests: Peasant Politics in Assam Since 1900* (ইংরেজি ভাষায়)। Routledge। আইএসবিএন 9781317325598।
5. ↑  "Leadership"। *www.rcpicommunist.in*। সংগ্রহের তারিখ ২০১৮-০১-২৪।
**দিল্লি–অমৃতসর–কাটরা এক্সপ্রেসওয়ে**টি একটি নির্মাণাধীন ৬৮৭-কিলোমিটার দীর্ঘ (৪২৭ মাইল) ৮ টি লেন বিশিষ্ট নিয়ন্ত্রিত-অ্যাক্সেস এক্সপ্রেসওয়ে, যা দিল্লিকে পাঞ্জাবের অমৃতসর এবং জম্মু ও কাশ্মীরের কাটরার সাথে সংযুক্ত করে। দিল্লি থেকে এক্সপ্রেসওয়েটি জলন্ধর জেলার নাকোদারে পৌঁছে ওয়াই (**Y**) আকারে দ্বিধাবিভাজনের মাধ্যমে দুটি পৃথক পার্শ্বীয় শাখা পরিণত হয়, যার একটি পশ্চিম দিকে অমৃতসর এবং অন্যটি উত্তর-পশ্চিমে কাটরা শহরে সমাপ্ত হয়। এই এক্সপ্রেসওয়েটি বর্তমান দিল্লি-কাটরা দূরত্ব হ্রাস করে ৭২৭ কিমি থেকে ৫৮৮ কিমি বা ১৪ ঘণ্টা থেকে ৮ ঘণ্টা এবং দিল্লি-অমৃতসর দূরত্ব হ্রাস করে ৪০৫ কিমি বা ৮ ঘণ্টা থেকে ৪ ঘণ্টা করবে। এক্সপ্রেসওয়ের সাথে ট্রমা সেন্টার, অ্যাম্বুলেন্স, ফায়ার ব্রিগেড, ট্রাফিক পুলিশ, বাস-বে, ট্রাক স্টপস, রিফ্রেশমেন্ট এবং বিনোদনমূলক সুবিধাসমূহের আন্তঃব্যবস্থা থাকবে।

৩৫,০০০ কোটি টাকা ব্যয়ে এটি ভারতমালা প্রকল্পের অংশ হিসাবে নির্মিত হবে। বিস্তারিত প্রকল্প প্রতিবেদন (ডিপিআর) ২০১৯ সালের নভেম্বর মাসে সম্পন্ন হয় এবং জমি অধিগ্রহণ ২০২০ সালের জানুয়ারি মাস থেকে শুরু হয়।

মেসার্স ফিডব্যাক ইনফ্রাকে শ্রেণিবিন্যাস অধ্যায়ন সম্পাদনের জন্য ডিপিআর পরামর্শদাতা হিসাবে নিয়োগ দেওয়া হয়, যা ২০২০ সালের সেপ্টেম্বর মাসে দিল্লি-গুরুদাসপুর বিভাগ, জুন মাসে নাকোদার-অমৃতসর বিভাগের চূড়ান্ততম প্রস্তাবিত প্রান্তিককরণ প্রতিবেদন জমা দেয় এবং জম্মু বিভাগে সমীক্ষা চলছে।

তথ্যসূত্র
---------

1. 1 2 3
2. 1 2  Manchanda, Megha (১ নভেম্বর ২০১৭)। "Govt finds road construction easier for new expressways"। *Business Standard*। ১ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।
3. ↑  List of Projects under Bharatmala Pariyojna (পিডিএফ) (প্রতিবেদন)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Bagga, Neeraj (১৯ এপ্রিল ২০১৭)। "NHAI nod for Asr-Delhi highway extension"। *The Tribune*। ২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।
5. ↑
6. ↑
7. ↑
8. ↑  "Katra-Delhi Expressway DPR Consultants appointed: Dr Jitendra"। *Daily Excelsior*। ১৪ ডিসেম্বর ২০১৭। ৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ৩ জুন ২০১৮।

বহিঃসংযোগ
---------
**হাঁস** অ্যানাটিডি (Anatidae) পরিবারের অন্তর্ভুক্ত পাখিদের বেশ কিছু প্রজাতির সাধারণ নাম। অ্যানাটিডি পরিবারের অন্য দুই সদস্য মরাল আর রাজহাঁস থেকে এরা আকারে ভিন্ন। হাঁসেরা এ শ্রেণীর বেশ কয়েকটি উপশ্রেণীর অন্তর্ভুক্ত। শারীরিক দিক থেকে হাঁস চ্যাপ্টা ঠোঁট ও খাটো গলাবিশিষ্ট মাঝারি থেকে ছোট আকারের পাখি। স্ত্রী ও পুরুষ হাঁসের মধ্যে বৈসাদৃশ্য দেখা যায়। এদের ডাকও বেশিরভাগক্ষেত্রে ভিন্ন। পুরুষ হাঁস বছরে দুইবার পালক বদলায়। স্ত্রী হাঁস একসাথে অনেকগুলো ডিম পাড়ে এবং ডিমের খোলস রাজহাঁস বা মরালের মত খসখসে নয়, মসৃণ। বেশিরভাগ হাঁসই জলচর; স্বাদুপানি আর লোনাপানি দুই ধরনের পরিবেশেই এরা বিচরণ করতে পারে। প্রায় একই রকম দেখতে আর আচরণগত সাদৃশ্য থাকলেও পাতি কুট, মার্গেঞ্জার, ডুবুরি প্রভৃতি পাখি হাঁস নয়।

পুকুরে পাতিহাঁসের বিশ্রাম নেওয়ার দৃশ্য, ছবিটি বাংলাদেশের খুলনা থেকে তোলা

তথ্যসূত্র
---------

1. ↑  "Duck (bird)"। Encyclopaedia Britannica। সংগ্রহের তারিখ ২৮ জুলাই ২০১৩।

বহিঃসংযোগ
---------


উইকিঅভিধানে ***হাঁস*** শব্দটি খুঁজুন।

উইকিমিডিয়া কমন্সে **হাঁস** সংক্রান্ত মিডিয়া রয়েছে।

উইকিবইয়ের রান্নার বইগুলোতে নিম্নের বস্তুটির ওপর রেসিপি রয়েছে:
***হাঁস***

* Media related to the Anatidae on the Internet Bird Collection.
* list of books
* Ducks on postage stamps
* 

* গুটেনবের্গ প্রকল্পে *Ducks at a Distance, by Rob Hines*  - A modern illustrated guide to identification of US waterfowl.
**জিগনা ভোরা** (জন্ম ১৯৭৪) একজন প্রাক্তন ভারতীয় সাংবাদিক। সাংবাদিক জ্যোতির্ময় দে- র হত্যার সঙ্গে তাঁর যোগসূত্র থাকার মিথ্যা অভিযোগ আনা হয়েছিল এবং তাঁর বিরুদ্ধে মকোকা - র অধীনে মামলা করা হয়েছিল ।

তার জীবনস্মৃতি *বাইকুল্লায় কারাগারের পিছনে: আমার কারাগারের দিনগুলি থেকে অনুপ্রাণিত হয়ে* ২০২৩ নেটফ্লিক্স সিরিজ *স্কুপ নির্মাণ করা হয়।* তিনি এখন ট্যারোট পাঠ এবং জ্যোতিষশাস্ত্র অনুশীলন করেন। তিনি বর্তমানে ভারতীয় রিয়েলিটি টিভি শো, বিগ বস সিজন ১৭-এর একজন প্রতিযোগী, যা ২০২৩ সালের অক্টোবরে শুরু হয়।

জ্যোতির্ময় দে হত্যা
--------------------

ভোরা ২০১২ সালে সাংবাদিক জ্যোতির্ময় দে-র হত্যার সাথে জড়িত থাকার অভিযোগে গ্রেপ্তার হন। ভোরা একজন প্রতিষ্ঠিত সাংবাদিক ছিলেন, যিনি হিন্দুস্তান টাইমস এবং দ্য ইকোনমিক টাইমস সহ বিভিন্ন সংবাদপত্রে কাজ করেছিলেন। তিনি জ্যোতির্ময় দে-র ঘনিষ্ঠ বন্ধু ছিলেন, যিনি একজন খ্যাতিমান সাংবাদিক ছিলেন যিনি ভারতীয় সেনাবাহিনীর দুর্নীতির বিষয়ে রিপোর্ট করেছিলেন।

ভোরার বিরুদ্ধে অভিযোগ ছিল যে তিনি দে-র হত্যার পরিকল্পনা করেছিলেন। অভিযোগটি ছিল যে তিনি দে-র সাথে একটি মিটিংয়ের ব্যবস্থা করেছিলেন, যেখানে তিনি তাকে হত্যা করার জন্য ভাড়াটেদের পাঠিয়েছিলেন। তবে, ভোরা এই অভিযোগগুলি অস্বীকার করেছিলেন। তিনি বলেছিলেন যে তিনি দে-র হত্যার সাথে কোনওভাবেই জড়িত ছিলেন না।

ভোরাকে ২০১২ সালে গ্রেপ্তার করা হয়েছিল এবং তাকে মহারাষ্ট্র সংগঠিত অপরাধ নিয়ন্ত্রণ আইনের অধীনে রিমান্ডে নেওয়া হয়েছিল। মকোকা একটি জরুরী আইন যা সন্ত্রাসবাদ এবং অন্যান্য গুরুতর অপরাধের বিরুদ্ধে লড়াই করার জন্য ব্যবহার করা হয়। ভোরাকে ২০১৩ সালে জামিন দেওয়া হয়েছিল। তার বিরুদ্ধে মামলা এখনও চলমান।

বাইকুল্লায় কারাগারের পিছনে: আমার কারাগারের দিনগুলি
---------------------------------------------------

জিগনা ভোরা সাত বছর ধরে কারাগারে কাটিয়েছেন, তার জীবনীমূলক স্মৃতিচারণ "বাইকুল্লায় বারস: মাই ডেজ ইন প্রিজন" প্রকাশ করেছেন। বইটি সেপ্টেম্বর ২০১৯ সালে পেঙ্গুইন ইন্ডিয়া দ্বারা প্রকাশিত হয়েছিল। বইটিতে, ভোরা তার সাংবাদিকতা কর্মজীবন এবং সাত বছরের বিচারের কথা লিখেছেন। তিনি তার গ্রেপ্তারের দিন থেকে শুরু করে তার মুক্তির দিন পর্যন্ত তার অভিজ্ঞতা সম্পর্কে বিস্তারিত বর্ণনা করেছেন। তিনি তার সময়ের কথা বর্ণনা করেছেন, যা ছিল কঠিন এবং একাকী। তিনি তার পরিবার এবং বন্ধুদের কাছ থেকে দূরে থাকার এবং তার স্বাধীনতা হারানোর বিষয়ে কথা বলেছেন।

তথ্যসূত্র
---------

1. ↑  "Netflix's Scoop: What is MCOCA Act, under which Jigna Vora was booked in connection with J Dey's murder?"। *Firstpost* (ইংরেজি ভাষায়)। ২০২৩-০৬-০৯। সংগ্রহের তারিখ ২০২৩-০৭-১১।
2. ↑  "J Dey Murder: A complete guide to the case that inspired Netflix series 'Scoop'"। *The Indian Express* (ইংরেজি ভাষায়)। ২০২৩-০৬-০৮। সংগ্রহের তারিখ ২০২৩-০৭-১১।
3. ↑  "Where is Jigna Vora Now? What is Jigna Vora Doing Now? - News"। *Fresherslive* (ইংরেজি ভাষায়)। ২০২৩-০৬-০৬। সংগ্রহের তারিখ ২০২৩-০৭-১১।
4. ↑  "Netflix's Scoop: What is MCOCA Act, under which Jigna Vora was booked in connection with J Dey's murder?-Entertainment News"। *Firstpost* (ইংরেজি ভাষায়)। ২০২৩-০৬-০৯। সংগ্রহের তারিখ ২০২৩-০৭-১১।
5. ↑  "Chhota Rajan convicted for journalist J Dey's murder; Jigna Vora acquitted"। *Deccan Chronicle*। মে ২, ২০১৮।
6. ↑  "Behind Bars in Byculla"। *Penguin Random House India*।
**রাজনীতি এবং ক্রীড়া** বা **ক্রীড়া কূটনীতি** কূটনৈতিক, সামাজিক এবং রাজনৈতিক সম্পর্ককে প্রভাবিত করার একটি উপায় হিসাবে ক্রীড়ার ব্যবহারকে বর্ণনা করে। ক্রীড়া কূটনীতি সাংস্কৃতিক পার্থক্য অতিক্রম করে এবং মানুষকে একত্রিত করতে পারে। খেলাধুলা এবং রাজনীতির ব্যবহার ইতিহাসের উপর ইতিবাচক এবং নেতিবাচক উভয় প্রভাব ফেলেছে। ক্রীড়া প্রতিযোগিতা বা কার্যক্রম কিছু ক্ষেত্রে পরিবর্তন আনার উদ্দেশ্য ছিল। জাতীয়তাবাদী উচ্ছ্বাস কখনও কখনও ক্রীড়া ক্ষেত্রের কিছু খেলার জয় বা ক্ষতির সাথে যুক্ত থাকে।

যদিও অলিম্পিক প্রায়শই কূটনৈতিক উপায়ে খেলাধুলাকে ব্যবহার করার সবচেয়ে বড় রাজনৈতিক উদাহরণ, ক্রিকেট এবং ফুটবলের পাশাপাশি বৈশ্বিক অঙ্গনে অন্যান্য খেলাও এই ক্ষেত্রে ব্যবহার করা হয়েছে। বর্ণবৈষম্যের ক্ষেত্রে, খেলাধুলায় দক্ষিণ আফ্রিকাকে বিচ্ছিন্ন করতে এবং দেশের সামাজিক কাঠামোতে একটি বড় পরিবর্তন আনতে ব্যবহৃত হয়েছিল। যদিও জাতিগত, জাতি, সামাজিক শ্রেণী এবং আরও অনেক কিছু বিভাজনের কারণ হতে পারে, খেলাধুলাও পার্থক্য মিশ্রিত করতে সাহায্য করে। উপরন্তু, অসংখ্য ক্রীড়াবিদ ইমরান খান এবং জর্জ উইয়াহ- এর মতো রাজনৈতিক অফিস চেয়েছেন, তাদের মধ্যে কেউ কেউ জাতীয় পর্যায়ে বা উপ-জাতীয় কারেন্টে ব্যর্থ হয়েছেন। কিছু ম্যাচে জাতীয় কূটনৈতিক ঘটনাও ঘটেছে।

আইওসি এর দৃষ্টিকোণ
------------------

আইওসি এর ৫- এর অধ্যায় এবং ৬০টি প্রবন্ধ সমন্বিত একটি সনদ রয়েছে। অধ্যায় ১-এর মৌলিক নীতিগুলি এবং অধ্যায় ৪- এর ২৬ অনুচ্ছেদে অপেশাদার নিয়মগুলি গুরুত্বপূর্ণ। মৌলিক নীতিগুলি বলে যে 'অলিম্পিক গেমস প্রতি চার বছরে অনুষ্ঠিত হয়' এবং এই প্রতিযোগিতায় 'জাতি, ধর্ম বা রাজনীতির ভিত্তিতে কোনো দেশ বা ব্যক্তির প্রতি বৈষম্য করা হবে না'। এটি বৈষম্যহীনতার সাধারণভাবে উদ্ধৃত নীতি। ১৯৯৬২ সালে জাকার্তায় অনুষ্ঠিত ৪র্থ এশিয়ান গেমসে, 'রাজনৈতিক বৈষম্যের' কারণে তাইওয়ান এবং ইসরায়েলের ক্রীড়াবিদদের প্রত্যাখ্যান করার জন্য ইন্দোনেশিয়া আইওসি কর্তৃক সদস্যপদ স্থগিত করেছিল এবং ১৯৬৪ সালের টোকিও অলিম্পিকে, দক্ষিণ আফ্রিকা 'বর্ণবাদের' কারণে অংশগ্রহণ করেছিল। এই নীতির সবচেয়ে প্রশংসনীয় উদাহরণ হল পশ্চিম জার্মানি এবং পূর্ব জার্মানি, যারা ১৯৫৬ সালে কর্টিয়া ডি'আনপেসো (ইতালি) এর ৭তম শীতকালীন অলিম্পিক থেকে ১৯৬৪ সালের টোকিও অলিম্পিক পর্যন্ত 'একীভূত দল' হিসেবে অংশগ্রহণ করেছিল। অলিম্পিক প্রতীকটি পশ্চিম জার্মানির তেরঙা পতাকার মাঝখানে সাদা রঙ করা হয়েছিল এবং জাতীয় সঙ্গীতের পরিবর্তে বিথোভেনের *৯ম সিম্ফনি* থেকে কোরাল থিম ব্যবহার করা হয়েছিল।

ঔপনিবেশিক বিজয়
---------------

কিছু বিজয় খেলোয়াড়দের অধীনে যুদ্ধ করা দেশগুলির পরিবর্তে প্রাক্তন উপনিবেশগুলির অন্তর্গত বলে মনে করা হয়। প্রতারণা, ডোপিং বা অন্যান্য অনুমোদিত আচরণের জন্য যাই হোক না কেন খেলাধুলায় বিপরীতমুখী সিদ্ধান্তগুলি সাধারণ।

জনপ্রিয় সংস্কৃতিতে
-------------------

**চলচ্চিত্র**

* ইনভিক্টাস
* এস্কেপ টু ভিক্টোরি
* এগারো
* লগান
* আলি

আরও দেখুন
---------

* স্পোর্টস ওয়াশিং
* ক্রীড়া নিষেধাজ্ঞা
* স্টিক টু স্পোর্টস
* ক্রীড়া কেলেঙ্কারির তালিকা

তথ্যসূত্র
---------

1. ↑  "Can sports and politics ever be separated?"। ২০১৫-১২-২৯ তারিখে মূল থেকে আর্কাইভ করা। সংগ্রহের তারিখ ২০১০-০৯-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* সাংস্কৃতিক কূটনীতি হিসাবে খেলাধুলা  ওয়েব্যাক মেশিনে আর্কাইভকৃত ৬ মার্চ ২০২৩ তারিখে
* খেলাধুলায় বর্ণবাদবিরোধী আন্তর্জাতিক কনভেনশন ওয়েব্যাক মেশিনে আর্কাইভকৃত ২০০৮-০৬-২৯ তারিখে
* স্পোর্টস ডিকশনারি। ক্রীড়া কূটনীতি নিয়ে কিছু কথা
* যখন খেলাধুলা এবং রাজনীতির সংঘর্ষ হয়
ধ্বংসপ্রাপ্ত একটি মসজিদ
**রাফাহ** (আরবি: رفح) হল ফিলিস্তিনের একটি শহর ও শরনার্থী শিবির, যা গাজা উপত্যকার দক্ষিণ দিকে গাজাশহর হতে ৩০ কিলোমিটার (১৯ মাইল) দক্ষিণে অবস্থিত। এটি প্রশাসনিক জেলা রাফাহ গভর্নরেটের রাজধানীও বটে। ২০১৪ সালে রাফাহর জনসংখ্যা ছিল ১৫২৯৫০ জন, যার অধিকাংশই হল ফিলিস্তিনি শরনার্থী। রাফাহ ক্যাম্প ও তাল আস সুলতান ক্যাম্প দুটি আলাদা জায়গা অবস্থিত।

১৯৮২ সালে ইসরায়েল যখন সিনাই ত্যাগ করে তখন রাফাহ দুভাগে বিভক্ত হয়: একটি গাজার অংশ অপরটি মিশরীয় অংশ। শহরের প্রধান প্রধান অংশ ইসরায়েল ও মিশর দ্বারা ধ্বংস হয়েছে এবং গঠিত হয়েছে বিস্তর বাফার জোন। মিশর ও ফিলিস্তিনের মধ্যে বর্ডার ক্রসিং পয়েন্ট হল রাফাহ বর্ডার ক্রসিং। গাজা ভূখণ্ডের একমাত্র বিমানবন্দর ইয়াসির আরাফাত আন্তর্জাতিক বিমানবন্দর এ শহরের দক্ষিণে নিকটেই ছিল যা ১৯৯৮ থেকে ২০০১ পর্যন্ত চালু ছিল, ইসরায়েলি বাহিনীর বোমা হামলায় বন্ধ হয়ে যায়।

জনসংখ্যা
--------

১৯২২ সালে রাফাহর জনসংখ্যা ছিল ৫৯৯ জন, যা ১৯৪৫ বৃদ্ধি পেয়ে দ্বারায় ২২২০ জনে। ১৯৮২ সালে এর সর্বমোট জনসংখ্যা ছিল প্রায় ১০,৮০০ জন।

ফিলিস্তিন কেন্দ্রীয় পরিসংখ্যান ব্যুরোর (পিসিবিএস) পরিসংখ্যান অনুযায়ী ১৯৯৭ সালে রাফাহ শহরের (শরনার্থী শিবির সহ) জনসংখ্যা ছিল ৯১,১৮১ জন, যার সাথে তাল আস সুলতানের ১৭,১৪১ জনও তালিকাভুক্ত। এ জনসংখ্যার প্রায় ৮০.৩% ভাগই ছিল শরনার্থী। ১৯৯৭ সালের পরিসংখ্যান অনুযায়ী রাফাহর (রাফাহ ক্যাম্প সহ) নারী পুরুষ অনুপাত ছিল ৫০.৫% পুরুষ এবং ৪৯.৫% নারী।

২০০৬ সালের পিসিবিএস-এর হিসাব মতে রাফাহ শহরের জনসংখ্যা হল ৭১,০০৩ জন, এতে রাফাহ ক্যাম্প ও তাল আস সুলতান ক্যাম্প পৃথকভভাবে গণনা করা হয়েছে, যাদের জনসংখ্যা হল যথাক্রমে ৫৯,৯৮৩ জন এবং ২৪,৪১৮ জন।

ইতিহাস
------

১৯৮৪ সালে আরব ইসরায়েল যুদ্ধের পর এখানে শরনার্থী শিবির স্থাপন করা হয়েছিল। ১৯৫৬ সালের যুদ্ধে রাফাহ হত্যাকাণ্ডের সময় ইসরায়েলি বাহিনী ১১১ জন নিরিহ মানুষকে হত্যা করে যার মধ্যে ১০৩ জনই শরনার্থী ছিল এবং যাতে জড়িত ছিল ইসরায়েল, ব্রিটেন, ফ্রান্স, মিশর। জাতিসংঘ এ হত্যাকাণ্ডের পার্শ্ববর্তী পরিস্থিতি নির্ধারণ ও নিয়ন্ত্রণে অক্ষম ছিল।

১৯৬৭ সালে ছয়দিনের যুদ্ধ চলাকালে ইসরায়েলের বাহিনী সম্পূর্ণ গাজা ভূখন্ডসহ সিনাই উপদ্বীপ দখল করে নেয়। সে সময় রাফাহর জনসংখ্যা ছিল ৫৫,০০০ জন এবং তাদের মধ্যে মাত্র ১১,০০০ জন নিজস্ব গৃহে বসবাস করত।

তথ্যসূত্র
---------

1. ↑  Palestinian Central Bureau of Statistics
2. ↑  "Archived copy"। ২০১৩-১১-০৪ তারিখে মূল থেকে আর্কাইভ করা। সংগ্রহের তারিখ ২০১৩-০৮-২৪।
3. ↑  "সংরক্ষণাগারভুক্ত অনুলিপি"। ১২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।

বহিঃসংযোগ
---------

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
	+ 2
* মার্কিন যুক্তরাষ্ট্র
* লাতভিয়া

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
https://bonikbarta.net/home/news\_description/373191/%E0%A6%B6%E0%A6%AA%E0%A6%A5-%E0%A6%A8%E0%A6%BF%E0%A6%B2%E0%A7%87%E0%A6%A8-%E0%A6%A8%E0%A6%AC-%E0%A6%A8%E0%A6%BF%E0%A6%B0%E0%A7%8D%E0%A6%AC%E0%A6%BE%E0%A6%9A%E0%A6%BF%E0%A6%A4-%E0%A6%B8%E0%A6%82%E0%A6%B8%E0%A6%A6-%E0%A6%B8%E0%A6%A6%E0%A6%B8%E0%A7%8D%E0%A6%AF-%E0%A6%AE%E0%A7%8B.-%E0%A6%B6%E0%A6%B9%E0%A7%80%E0%A6%A6%E0%A7%81%E0%A6%9C%E0%A7%8D%E0%A6%9C%E0%A6%BE%E0%A6%AE%E0%A6%BE%E0%A6%A8-%E0%A6%B8%E0%A6%B0%E0%A6%95%E0%A6%BE%E0%A6%B0

### **মো. শহিদুজ্জামান সরকার** (১৩ ডিসেম্বর ১৯৫৫) বাংলাদেশী রাজনীতিবিদ এবং দ্বাদশ জাতীয় সংসদে নওগাঁ-২ আসনের উপনির্বাচনে বিজয়ী মো. শহীদুজ্জামান সরকার শপথ নিয়েছেন। বৃহস্পতিবার (১৫ ফেব্রুয়ারি) তাকে শপথ পাঠ করান জাতীয় সংসদের স্পিকার ড. শিরীন শারমিন চৌধুরী।

জন্ম ও শিক্ষাজীবন
-----------------

মো. শহিদুজ্জামান সরকারের পৈতৃক বাড়ি নওগাঁ জেলার ধামুরহাট উপজেলার বীরগ্রাম গ্রামে। তিনি স্নাতকোত্তর ডিগ্রি অর্জন করেছেন।

কর্মজীবন
--------

পেশায় আইনজীবী মো. শহিদুজ্জামান সরকার রাজনীতির সঙ্গে সক্রিয় ভাবে যুক্ত আছেন। ২০২৪ সালের দ্বাদশ জাতীয় সংসদ নির্বাচনে পঞ্চমবারের মতো সংসদ সদস্য নির্বাচিত হন।

রাজনৈতিক জীবন
-------------

তথ্যসূত্র
---------

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**গাভরি দেবী** (**গাভারি বাই** নামেও পরিচিত) (১৪ই এপ্রিল ১৯২০ - ২৯শে জুন ১৯৮৮) ছিলেন ভারতের রাজস্থান রাজ্যের একজন ভারতীয় লোকগায়িকা। তিনি লোকসংগীত গাওয়ার একটি শৈলী, তাঁর মাণ্ডের জন্য পরিচিত। মাণ্ড গানের পাশাপাশি তিনি ঠুমরি, ভজন এবং গজলও গাইতেন। তিনি রাজস্থানের মারু কোকিলা নামেও পরিচিত ছিলেন। ২০১৩ সালে রাজস্থান সরকার শিল্প ও সঙ্গীতে তাঁর অবদানের জন্য তাঁকে মরণোত্তর রাজস্থান রত্ন দিয়ে সম্মানিত করেছে। এটি রাজস্থানের সর্বোচ্চ বেসামরিক পুরস্কার।

প্রাথমিক জীবন

গওয়ারী দেবীর পিতার নাম বংশীলাল পাওয়ার এবং মাতার নাম যমুনা দেবী পাওয়ার। 

বংশীলাল এবং যমুনা দেবী উভয়েই বিকানীর রাজপরিবারে দরবারের গায়ক হিসেবে গান গাইতেন। 

২০ বছর বয়সে, গাভারী দেবী যোধপুরের জায়গিরদার মোহনলাল গামেটিকে বিয়ে করেছিলেন, তাঁদের একটি কন্যা ছিল। তিনি যোধপুরের মহারাজা উমেদ সিং- এর কাছ থেকেও সঙ্গীতের জন্য উৎসাহ পেয়েছিলেন। তিনি উড়িষ্যা, কর্ণাটক, মহারাষ্ট্র, গোয়া, বাংলা, কেরালা, তামিলনাড়ু সহ ভারত জুড়ে সঙ্গীত পরিবেশন করেন।

১৯৫৭ সালে, গাভারী দেবী রেডিও এবং দূরদর্শনে মাণ্ড গানের অনুষ্ঠান করা শুরু করেন, এটি বেশ জনপ্রিয় হয়েছিল। রাজস্থান সরকারের পর্যটন বিভাগ দ্বারা প্রতি বছর আয়োজিত অনুষ্ঠানে তিনি মাণ্ড গানের অনুষ্ঠানটি উপস্থাপন করেছেন। ১৯৮৩ সালে, তিনি রাশিয়ার মস্কোতে ভারত কর্তৃক আয়োজিত *ফেস্টিভ্যাল অফ ইণ্ডিয়াতে তিনি* *কেসরিয়া বালম আও হামারে দেস '* গেয়েছিলেন, এটি তাঁর বিশেষ গানের তালিকাভুক্ত। তিনি ১৯৮০ সালে এশিয়ার হু'স হু তালিকাভুক্ত হন।

১৯৮৬ সালে, ভারত সরকার তাঁকে তাঁর অবদানের জন্য সঙ্গীত নাটক অকাদেমি পুরস্কার দিয়ে সম্মানিত করে। এই পুরস্কার লোকসংগীতের চর্চাকারী শিল্পীদের দেওয়া সর্বোচ্চ ভারতীয় স্বীকৃতি। ভারতের তৎকালীন রাষ্ট্রপতি আর ভেঙ্কটারমন এই পুরস্কার প্রদান করেন। গাবরী দেবী ১৯৮৮ সালের ২৯শে জুন মারা যান।

তথ্যসূত্র
---------

1. 1 2 3 4 5  Sharma, Nandkishor (২৯ জুন ২০২০)। "हजारों दुख सहे लेकिन मांड गायकी से बनाई देश-दुनिया में पहचान"। Patrika.com।
2. ↑  *Rājasthāna vārshikī*। Pañcagaṅgā Prakāśana। ১৯৯৭। পৃষ্ঠা 9।
3. ↑  Rāmasiṃha Solaṅkī; Sukhvir Singh Gahlot (১৯৯৭)। *Jodhapura mahilā samāja [लोक संगीत गायिका गवरी देवी]*। Jodhapura Mahilā Samāja। পৃষ্ঠা 16, 17, 18।
4. ↑  "Rajsthan Ratan award for 2013"। Ibn live। ১৬ আগস্ট ২০১৩। ২৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১৩।
5. ↑  "Gavri Devi gets Rajasthan Ratna Award 2013"। Rajasthan gk.net। ২ সেপ্টেম্বর ২০১৩।
6. 1 2  Siwach, Sonu (২০২৩-১১-১২)। "गवरी देवी की जीवनी - Gavri Devi Biography Hindi"। *जीवनी हिंदी* (ইংরেজি ভাষায়)। সংগ্রহের তারিখ ২০২৪-০৩-০৬।
7. ↑  Nāṭāṇī, Kamaleśa Kumāra (১৯৯৯)। *Rājasthāna jñāna kosha*। Jain Prakash Mandir Publication। পৃষ্ঠা 20। আইএসবিএন 9788187449034।
8. ↑  "Sangeet Natak Akademi Puraskar (Akademi Awards)"। Sangeetnatak.org। ২৭ জুলাই ২০১১। ২০১১-১০-০২ তারিখে মূল থেকে আর্কাইভ করা।
9. ↑  "मांड गायिका गवरी नहीं रहीं" (Hindi ভাষায়)। Dainik Jagran। ৩০ জুন ১৯৮৮। উদ্ধৃতি শৈলী রক্ষণাবেক্ষণ: অচেনা ভাষা (link)
**টনিয়া ম্যাক্সিন প্রাইস** (বিবাহপূর্ব হার্ডিং; জন্ম ১২ নভেম্বর, ১৯৭০) একজন আমেরিকান প্রাক্তন ফিগার স্কেটার, অবসরপ্রাপ্ত বক্সার এবং রিয়েলিটি টেলিভিশন ব্যক্তিত্ব।

ওরেগনের পোর্টল্যান্ডে জন্মগ্রহণ করা, হার্ডিং তার মায়ের কাছে বড় হয়েছেন, যিনি তাকে ৩ বছর বয়সে আইস স্কেটিং শিক্ষায় ভর্তি করান। হার্ডিং তার প্রাথমিক জীবনের বেশিরভাগ সময় প্রশিক্ষণে কাটিয়েছেন, অবশেষে এই খেলায় তার সময় উৎসর্গ করতে হাই স্কুল থেকে বাদ পড়েন। ১৯৮৬ থেকে ১৯৮৯ সালের মধ্যে মার্কিন যুক্তরাষ্ট্রের ফিগার স্কেটিং চ্যাম্পিয়নশিপে অবস্থানের অগ্রগতির পর, হার্ডিং ১৯৮৯ সালের স্কেট আমেরিকা প্রতিযোগিতায় জয়ী হন। তিনি ১৯৯১ এবং ১৯৯৪ সালের মার্কিন চ্যাম্পিয়ন, এবং ১৯৯১ সালের বিশ্ব রৌপ্য পদক বিজয়ী ছিলেন। ১৯৯১ সালে, তিনি প্রথম আমেরিকান মহিলা এবং ইতিহাসে দ্বিতীয় মহিলা (মিদোরি ইতোর পরে) হিসেবে আন্তর্জাতিক প্রতিযোগিতায় একটি ট্রিপল অ্যাক্সেল সফলভাবে অবতরণ করেন। হার্ডিং দুইবারের অলিম্পিয়ান এবং দুইবারের স্কেট আমেরিকা চ্যাম্পিয়ন।

১৯৯৪ সালের জানুয়ারিতে, হার্ডিং বিতর্কে জড়িয়ে পড়েন যখন তার প্রাক্তন স্বামী, জেফ গিলুলি, তার অপর মার্কিন স্কেটিং প্রতিদ্বন্দ্বী ন্যান্সি কেরিগানের উপর একটি আক্রমণের পরিকল্পনা করেন। ১৯৯৪ সালের ১৬ মার্চ, হার্ডিং ষড়যন্ত্রের দায়ে একটি অভিযোগ মেনে নেন। আক্রমণের পরিণতিতে তার জড়িত থাকার ফলে, ইউনাইটেড স্টেটস ফিগার স্কেটিং অ্যাসোসিয়েশন ১৯৯৪ সালের ৩০ জুন তাকে আজীবনের জন্য নিষিদ্ধ করে; তার ১৯৯৪ সালের খেতাব কেড়ে নেওয়া হয়।

২০০৩ থেকে ২০০৪ সাল পর্যন্ত, হার্ডিং একজন পেশাদার বক্সার হিসেবে প্রতিদ্বন্দ্বিতা করেন। তার জীবন অনেক বই, চলচ্চিত্র, তথ্যচিত্র এবং একাডেমিক গবেষণার বিষয় হয়ে উঠেছে। ২০১৪ সালে, হার্ডিংয়ের জীবন এবং স্কেটিং ক্যারিয়ার (ন্যান্সি ও টন্যা এবং দ্য প্রাইস অফ গোল্ড) সম্পর্কে দুটি টেলিভিশন তথ্যচিত্র তৈরি করা হয়েছিল, যা স্টিভেন রজার্সকে ২০১৭ সালে আই, টন্যা চলচ্চিত্রটি লিখতে অনুপ্রাণিত করেছিল, যেখানে হার্ডিংকে অস্ট্রেলিয়ান অভিনেত্রী মার্গট রবি চিত্রিত করেছিলেন। ২০১৮ সালে, তিনি ড্যান্সিং উইথ দ্য স্টারসের ২৬তম সিজনে একজন প্রতিযোগী ছিলেন, তৃতীয় স্থান অর্জন করেছিলেন। ২০১৯ সালে, তিনি ওয়ার্স্ট কুকস ইন আমেরিকা: সেলিব্রিটি এডিশনের ১৬তম সিজন জিতেছিলেন।

তথ্যসূত্র
---------

1. ↑
লাহোরের একজন ডিস্টিলার এবং মদ বিক্রেতার প্রতিকৃতি (কালওয়ার, কুল্লাল, কালাল, বা কালার), ১৮৬২-৭২
**কালওয়ার,** **কালাল** **বা** **কালার** হল একটি ভারতীয় জাতি যারা ঐতিহাসিকভাবে উত্তর প্রদেশ, রাজস্থান, পাঞ্জাব, হরিয়ানা, জম্মু ও কাশ্মীর এবং উত্তর ও মধ্য ভারতের অন্যান্য অংশে বসবাস করে। জাতিটি ঐতিহ্যগতভাবে মদের পাতন এবং বিক্রয়ের সাথে যুক্ত, কিন্তু ২০ শতকের শুরুতে বিভিন্ন কালওয়ার বর্ণের সংগঠনগুলি সেই ব্যবসা ছেড়ে দিতে এবং সংস্কৃতকরণ প্রক্রিয়ার মাধ্যমে তাদের সম্প্রদায়কে নতুনভাবে সংজ্ঞায়িত করতে চেয়েছিল।

ইতিহাস
------

যেহেতু কালওয়ারদের বংশানুক্রমিক পেশা মদের পাতন করা এবং বিক্রি করাকে অবমাননাকর বলে মনে করা হত, তাই দক্ষিণ এশিয়ার ঐতিহ্যবাহী বর্ণের শ্রেণিবিন্যাসে তারা খুবই নিম্ন মর্যাদার অধিকারী। ১৮ শতকে কালাল প্রধান জাসা সিং রাজনৈতিক ক্ষমতায় অধিষ্ঠিত হলে এই পরিস্থিতি পরিবর্তিত হয়। জাসা সিং তাঁর নিজ গ্রামের নাম অনুসারে নিজেকে আলুওয়ালিয়া হিসাবে শৈলীযুক্ত করেন এবং কাপুরথালা রাজ্যের শাসক রাজবংশ প্রতিষ্ঠা করেন।

জাসা সিং-এর উত্থানের পর, অন্যান্য শিখ কালওয়াররাও আলুওয়ালিয়াকে তাদের বর্ণের নাম হিসেবে গ্রহণ করে এবং তাদের ঐতিহ্যগত পেশা ছেড়ে দিতে শুরু করে। ঔপনিবেশিক ব্রিটিশ প্রশাসনের দ্বারা মদ তৈরি ও বিক্রয়ের উপর আরোপিত প্রবিধানগুলি এই প্রক্রিয়াটিকে ত্বরান্বিত করেছিল এবং ২০ শতকের প্রথম দিকে, বেশিরভাগ কালওয়ার তাদের ঐতিহ্যগত পেশা ত্যাগ করেছিল। এই সময়ের মধ্যে, তারা তাদের সামাজিক মর্যাদা বাড়ানোর জন্য নিজেদের খত্রী বা রাজপুত বংশোদ্ভূত বলে দাবি করতে শুরু করেছিল।

ব্রিটিশ শাসনের আবির্ভাবের আগে, মুসলিম কালওয়াররাও কাকেজাই পশতুন পরিচয় গ্রহণ ক'রে তাদের সামাজিক মর্যাদা বৃদ্ধি করার চেষ্টা করেছিল। এর মধ্যে কিছু কাকেজাই কালওয়ার হয়ে গিয়েছিল, যেমন হোশিয়ারপুর পরিবার যারা ১৮৪০-এর দশকে জলন্ধর দোয়াব শাসন করেছিল, তারা নিজেদের উচ্চ বর্ণের শেখ বলে দাবি করে মর্যাদা আরও বাড়িয়েছিল। শিখ কালওয়াররারাও খত্রী বা রাজপুত বংশোদ্ভূত বলে দাবি করেন।

এলাহাবাদের কালওয়াররা ১৮৯০-এর দশকে নিজেদেরকে ক্ষত্রিয় মর্যাদার বলে দাবি করছিলেন।

ব্রিটিশ শাসনকালে, কালওয়াররারা ব্যবসা, কৃষি, সেনাবাহিনী (বিশেষ করে আলুওয়ালিয়া), সরকারি চাকরি এবং আইন সহ বিভিন্ন পেশা গ্রহণ করেছিল।

তথ্যসূত্র
---------

1. 1 2  Bayly, Christopher A. (১৯৭৩)। "Patrons and Politics in Northern India"। *Locality, Province and Nation: Essays on Indian Politics 1870 to 1940* (Reprinted সংস্করণ)। Cambridge University Press Archive। পৃষ্ঠা 63। আইএসবিএন 978-0-52109-811-3।
2. 1 2 3 4  Donald Anthony Low (১৯৬৮)। *Soundings in Modern South Asian History*। University of California Press। পৃষ্ঠা 70–71। ওসিএলসি 612533097।
**জাতীয় অঙ্গীকার** হল ভারতীয় প্রজাতন্ত্রের প্রতি আনুগত্যের শপথ। এটি সাধারণত ভারতীয়েরা সাধারণ সমাবেশের অনুষ্ঠানে, বিশেষ করে বিদ্যালয়ে, স্বাধীনতা দিবস এবং প্রজাতন্ত্র দিবস উদযাপনের সময় একত্রে আবৃত্তি করে। এটি সাধারণত বিদ্যালয়ের পাঠ্যপুস্তক এবং ডায়েরি তথা দিনপঞ্জি বা ক্যালেন্ডারের প্রথম পাতায় মুদ্রিত থাকে। ভারতের বেশিরভাগ বিদ্যালয়ে দৈনিক সকালের প্রার্থনাসভায় আবৃত্তি করা হয়।

উৎপত্তি
-------

১৯৬২ খ্রিস্টাব্দে অঙ্গীকারটি একজন বিশিষ্ট  তেলুগু লেখক ও সরকারি আমলা (জেলা ট্রেজারি অফিসার) পি ভি সুব্বা রাও তেলেগু ভাষায় রচনা করেন। ১৯৬৩ খ্রিস্টাব্দে প্রথম  বিশাখাপত্তনমের এক বিদ্যালয়ে পঠিত হয়  এবং তারপর ভারতের বিভিন্ন আঞ্চলিক ভাষায় অনূদিত হয়।  রচয়িতা হিসাবে পি ভি সুব্বা রাওয়ের নামোল্লেখ  ভারত সরকারের শিক্ষা মন্ত্রণালয়ের রেকর্ডে পাওয়া যায়। তবে এটিকে যে অন্যান্য প্রতীকের সঙ্গে  জাতীয় অঙ্গীকার বা শপথের মর্যাদা দেওয়া হয়েছে তা' রচয়িতারই  গোচরে ছিল না। তিনি  নাতনির পাঠ্যপুস্তক পাঠের সময়ই বিষয়টি জানতে পারেন।
 

### তেলেগু হতে ইংরেজীতে অনূদিত অঙ্গীকার

> India is my country. All Indians are my brothers and sisters.  
> 
> I love my country and I am proud of its rich and varied heritage.  
> 
> I shall always strive to be worthy of it.  
> 
> I shall give my parents, teachers, and all elders respect and treat everyone with courtesy.  
> 
> To my country and my people, I pledge my devotion. In their well-being and prosperity alone
> 
> 

### বাংলা ভাষায় অনূদিত অঙ্গীকার

> ভারত আমার দেশ। সব ভারতবাসী আমার ভাই বোন। আমি আমার দেশকে ভালোবাসি। আমার দেশের সমৃদ্ধ ও বিচিত্র ঐতিহ্যে  আমি গর্বিত। আমি, আমার দেশের সুযোগ্য অধিকারী হওয়ার জন্য সদা প্রচেষ্টায় থাকবো। আমি নিজের পিতামাতা, শিক্ষক এবং প্রবীণদের সদা সম্মান করবো এবং বিনীত থাকবো। আমি আমার দেশ ও দেশবাসীদের প্রতি সত্যনিষ্ঠার প্রতিজ্ঞাবদ্ধ হলাম। এঁদের কল্যাণ এবং সমৃদ্ধিতেই আমার সুখ।
> জয় হিন্দ
> 
>

ব্যবহার
-------

১৯৬৪ খ্রিস্টাব্দে ব্যাঙ্গালোরে, ভারত সরকারের তৎকালীন শিক্ষামন্ত্রী এম সি চাগলা’র (মহম্মদালী করিম চাগলা’র) সভাপতিত্বে  অনুষ্ঠিত কেন্দ্রীয় শিক্ষা বিষয়ক উপদেষ্টা পরিষদের সভায় সিদ্ধান্ত হয় যে, জাতীয় অঙ্গীকার ১৯৬৫ খ্রিস্টাব্দের ২৬ জানুয়ারি প্রজাতন্ত্র দিবস উদযাপন অনুষ্ঠানের পূর্বেই বিদ্যালয়সমূহে নিয়মিত পঠিত হবে।

বর্তমানে জাতীয় অঙ্গীকার অনেক ভারতীয় স্কুলে দৈনিক সমাবেশের সময়, স্বাধীনতা দিবস ও প্রজাতন্ত্র দিবসের অনুষ্ঠানে আবৃত্তি করা হয়।

তথ্যসূত্র
---------

1. ↑  "Visakhapatnam remembers 'pledge' composer"। *Times of India*। সেপ্টেম্বর ১৪, ২০১২। সংগ্রহের তারিখ আগস্ট ৭, ২০২১।
2. 1 2  "Visakhapatnam remembers 'pledge' composer"। *Times of India*। সেপ্টেম্বর ১৪, ২০১২। সংগ্রহের তারিখ আগস্ট ৭, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The National Pledge"। *Come India Sing*। সংগ্রহের তারিখ আগস্ট ৭, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "The 'Pledge', now 50, is the pride of Telugus!"। *The Hindu*। সেপ্টেম্বর ১৪, ২০১২।
5. 1 2  "The National Pledge"। *Come India Sing*। সংগ্রহের তারিখ আগস্ট ৭, ২০২১।
6. ↑  "National Pledge of India, Indian National Pledge (ইংরাজীতে)"। সংগ্রহের তারিখ ২০২২-০২-০৯।
**অখিল গগৈ** (ইংরেজি: Akhil Gogoi) আসামের একজন কৃষকনেতা ও আর.টি.আই কর্মী। বিগত কয়েক বছর ধরে তিনি আসামে দুর্নীতির বিরূদ্ধে আন্দোলন চালিয়ে আসছেন। দুর্নীতি রোধ ও সরকারের কার্যপ্রনালীতে স্বচ্ছতা আনার জন্য করা সংগ্রামের পরিপেক্ষিতে তাঁকে ২০০৮ সনে সন্মুগম মঞ্জুনাথ ইন্টাগ্রিটি অ্যাওয়ার্ড দ্বারা রাষ্ট্রীয় পুরস্কারে সম্মানীত করা হয়েছে। তথ্য জানার আইনের সুপ্রয়োগের মাধ্যমে সম্পূর্ণ গ্রাম রোজগার যোজনার ১.২৫ কোটি টাকার কেলেঙ্কারী ধরার জন্য ২০১০ সনে তাঁকে পুরস্কৃত করা হয়। পুরস্কার মূল্য ২১ লক্ষ টাকা তিনি কৃষক মুক্তি সংগ্রামে দান করেন।

প্রারম্ভিক জীবন
---------------

১৯৭৬ সনের ১লা মার্চ তারিখে অসমের যোরহাট জেলার চেলেংহাট অঞ্চলের লুখুরাসন গ্রামে অখিল গগৈ জন্মগ্রহণ করেন। ১৯৯৩ সন থেকে ১৯৯৬ সন পর্যন্ত তিনি কটন মহাবিদ্যালয়ে অসমীয়া সাহিত্যে অধ্যয়ণ করেন। তিনি মহাবিদ্যালয়ের ছাত্র একতা সভায় একনাগারে দুবার সাধারণ সম্পাদক রূপে নির্বাচিত হয়েছিলেন। তারপর তিনি নক্সালবাদী নেতা সন্তোষ রাণার নেতৃত্বাধীন সিপিআইএম এলপিসির গণ সংগঠন সংযুক্ত বিল্পবী আন্দোলন পরিষদ আসাম দলে যোগদান করেন। পরবর্তী সময়ে তিনি এইদল ত্যাগ করে পদাতিক নামক পত্রিকার সম্পাদক হিসেবে আত্মনিয়োগ করেন। তিনি বর্তমানে গুয়াহাটিতে নিজপুত্র ও পত্নীর সাথে বসবাস করছেন।

নদীবাঁধ বিরোধ
-------------

২০০৯ সনে তিনি অসম ও অরুণাচল প্রদেশের নির্মিত বাঁধ ও প্রস্তাবিত বাঁধ সম্বন্ধে জনগণকে সচেতন করার জন্য আন্দোলনের নেতৃত্ব বহন করেছিলেন। তাঁর নেতৃত্বাধীন কৃষক মুক্তি সংগ্রাম সংগঠনটি নামণি সোবনশিরি প্রকল্পের নির্মানকার্জ বন্ধ করার দাবী জানিয়েছেন। সোবনশিরি নদীর ঢালু অংশে ২০০০ মেগাওয়াট ক্ষমতা সম্পূর্ণ এই প্রকল্পটি বর্তমান কেন্দ্রীয় জলশক্তি নিগম দ্বারা নির্মিত হয়েছে।

দুর্নীতির বিরূদ্ধে আন্দোলন
--------------------------

অখিল গগৈ কিছুকাল আন্না হাজারের নেতৃত্বে দেশব্যাপী দুর্নীতির বিরূদ্ধে আন্দোলনে যোগদান করেছিলেন। কিন্তু আন্দোলনকারী দলের কয়েকজন সদস্য রাজনৈতিক দল গঠন করার প্রচেষ্টা করলে তিনি আন্দোলন ত্যাগ করেন। আন্দোলন ত্যাগের বিষয়ে তিনি বলেছেন যে- এক শক্তিশালী গণ আন্দোলন করার জন্য তিনি দলটিতে যোগদান করেছিলেন কিন্তু আন্দোলনের আড়ালে রাজনৈতিক দল গঠন করা হবে এমন আশা তিনি কখনও করেন নাই।

তথ্যসূত্র
---------

1. ↑  "Akhil Gogoi receives award from Kiron Bedi"। Assam Times। ২০১২-০৩-২৩ তারিখে মূল থেকে আর্কাইভ করা। সংগ্রহের তারিখ ২০১২-০৮-০৬।
2. ↑  TI Trade (২০০৯-১১-২৯)। "The Assam Tribune Online"। Assamtribune.com। ২০১২-০৩-০৪ তারিখে মূল থেকে আর্কাইভ করা। সংগ্রহের তারিখ ২০১২-০৮-০৬।
3. ↑  "সংরক্ষণাগারভুক্ত অনুলিপি"। ৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।
4. ↑  "Who is Akhil Gogoi? : North, News - India Today"। Indiatoday.intoday.in। ২০১২-০৭-০৭। সংগ্রহের তারিখ ২০১২-১২-৩১।
5. ↑  Sushanta Talukdar (২০১২-০৮-০৫)। "News / National : Akhil Gogoi opposes Team Anna's decision"। The Hindu। সংগ্রহের তারিখ ২০১২-১২-৩১।
**জিনাত আমান** (জন্ম: ১৯ নভেম্বর, ১৯৫১) বোম্বেতে জন্মগ্রহণকারী ভারতের বিশিষ্ট পেশাদার প্রাক্তন সুপারমডেল ও জনপ্রিয় অভিনেত্রী। ১৯৭০ ও ৮০-এর দশকে বলিউডের হিন্দি চলচ্চিত্রে অভিনয় করেছেন। ১৯৭০ সালে মিস ইন্ডিয়া সুন্দরী প্রতিযোগিতায় দ্বিতীয় রানার আপ হয়েছিলেন। এক্ই বছরে মিস এশিয়া প্যাসিফিকে অংশ নিয়ে শিরোপা জয় করেন। এরফলে দক্ষিণ এশিয়ার প্রথম নারী হিসেবে এ শিরোপা জয় করেছেন। বলিউডে পারভীন ববি'র সাথে পশ্চিমা ঢংয়ে নিজস্ব ভাবমূর্তি গড়ে তোলেন ও সমগ্র কর্মজীবনে যৌনতার প্রতীকে পরিণত হন।

প্রারম্ভিক জীবন
---------------

১৯৫১ সালে মুসলিম বাবা আমানুল্লাহ খান ও হিন্দু মাতা সিন্ধার গর্ভে জিনাত আমানের জন্ম হয়। মুগল-ই-আজম, পাকিজা’র ন্যায় চলচ্চিত্রে তার বাবা পাণ্ডুলিপি লেখক ছিলেন। জিনাতের বয়স ১৩ বছর থাকাকালীন বাবা মৃত্যুবরণ করেন। ফলে তার মা পুনরায় জার্মান নাগরিক হেইঞ্জের সাথে বিবাহ-বন্ধনে আবদ্ধ হন। সেখানে তার মা হেইঞ্জের চলচ্চিত্রবিষয়ক সাময়িকীতে মিসেস হেইঞ্জ নামে পরিচিতি পান। জিনাতের মা জার্মান নাগরিকত্ব পেলেও দাম্পত্যজীবনে অসুখী ছিলেন। ফলে জিনাতের ১৮ বছর বয়সে ভারতে ফিরে আসেন। রাজা মুরাদ তার চাচাতো ভাই ও মুরাদ সম্পর্কে তার নাতি হয়।

মুম্বইয়ের সেন্ট জেভিয়ার্স কলেজে স্নাতক ডিগ্রী লাভ শেষে আরও পড়াশোনার জন্য লস অ্যাঞ্জেলেসের সাউদার্ন ক্যালিফোর্নিয়া বিশ্ববিদ্যালয়ে ভর্তি হন। ভারতে ফিরে এসে ফেমিনায় সাংবাদিকতার চাকরি নেন। পরবর্তীতে মডেলিংয়ের সাথে সম্পৃক্ত হন। মিস ইন্ডিয়ায় দ্বিতীয় রানার আপ মনোনীত হয়ে ১৯৭০ সালে মিস এশিয়া প্যাসিফিক প্রতিযোগিতায় শিরোপা লাভ করেন।

কর্মজীবন
--------

লস অ্যাঞ্জেলেসে অধ্যয়নকালীন মিস এশিয়া প্যাজিয়েন্ট জয় করেন ও মডেলিংয়ে সাফল্য লাভ করার প্রেক্ষিতে ১৯৭১ সালে ও. পি. রালহানের হালচাল চলচ্চিত্রে ছোট্ট ভূমিকায় অংশগ্রহণ করেন। হাঙ্গামা চলচ্চিত্রে দ্বিতীয় সারির ভূমিকায় নামেন যাতে কিশোর কুমার কণ্ঠ দিয়েছিলেন। দু’টি চলচ্চিত্রই ব্যবসা করতে ব্যর্থ হয়। ফলে তিনি ভারত ছেড়ে মায়ের সাথে জার্মানি চলে যান।

তথ্যসূত্র
---------

1. ↑  Gulzar; Nihalani, Govind; Chatterji, Saibal (২০০৩)। *Encyclopaedia of Hindi Cinema*। Popular Prakashan। পৃষ্ঠা 108। আইএসবিএন 81-7991-066-0। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  Raheja, Dinesh (১২ নভেম্বর ২০০২)। "The A to Z of Zeenat Aman"। Rediff.com। সংগ্রহের তারিখ ২০১১-০১-১৪।
3. ↑  "DesiClub's Bollywood Top 25: The Women"। desiclub.com। ২০১০-০৪-১৭ তারিখে মূল থেকে আর্কাইভ করা। সংগ্রহের তারিখ ২০১০-০৪-২৭।

আরও পড়ুন
---------

* Dinesh Raheja. The A to Z of Zeenat Aman. Rediff.com, 26 September 2004. Retrieved on 14 November 2005.
* Vidya Sampat & Lavanya Varadrajan. Zeenat Aman: The Sensual. Despardes.com, 4 March 2005. Retrieved on 10 August 2005.
* Prateek Modi. Zeenat Aman: A Touch Of Class With Unlimited Oomph. Bollykings.com, 4 November 2011.

বহিঃসংযোগ
---------


উইকিমিডিয়া কমন্সে **জিনাত আমান** সংক্রান্ত মিডিয়া রয়েছে।

* ইন্টারনেট মুভি ডেটাবেজে জিনাত আমান (ইংরেজি)
* Celebrity Profile: Zeenat Aman. Buzz18.com
* Zeenat Aman. Yahoo! Movies
* Zeenat Aman article at Sunday Observer

| পুরস্কার ও স্বীকৃতি |
| --- |
|
| পূর্বসূরী**কোরিয়া** সিও ওন-কিয়ং | **মিস এশিয়া প্যাসিফিক ১৯৭০**১৯৭০ | উত্তরসূরী**গুয়াম** ফ্লোরা বাজা |
|
|
| পূর্বসূরীভারত তাসনিম ফকির মোহাম্মদ | **ফেমিনা মিস ইন্ডিয়া**১৯৭০ | উত্তরসূরীভারত ঊর্মিলা সানান্দন |
|
**প্রমোদ চন্দ্র গগৈ** (২৯ সেপ্টেম্বর ১৯৩০ – ৬ এপ্রিল ২০১২) আসাম রাজ্যের একজন ভারতীয় রাজনীতিবিদ ছিলেন। তিনি পাঁচ মেয়াদে আসামের বিধানসভার সদস্য ছিলেন এবং ১৯৯৬ সাল থেকে ২০০১ সাল পর্যন্ত রাজ্যের বন্যা নিয়ন্ত্রণ ও সেচ মন্ত্রী হিসেবেও দায়িত্ব পালন করেন।

জীবনের প্রথমার্ধ
----------------

গগৈ উচ্চ আসামের শিবসাগর জেলায় জন্মগ্রহণ করেন।

রাজনৈতিক পেশা
-------------

ছাত্রাবস্থায় প্রমোদ অল ইন্ডিয়া স্টুডেন্টস ফেডারেশনের সাথে যুক্ত ছিলেন।  তিনি ১৯৪৮ সালে ভারতের কমিউনিস্ট পার্টি (সিপিআই) এ যোগ দেন এবং ১৯৬৭ সালে প্রথমবারের মতো শিবসাগর কেন্দ্র থেকে আসামের রাজ্য বিধানসভায় নির্বাচিত হন।

তিনি সিপিআই-এর কেন্দ্রীয় সম্পাদকমণ্ডলীর সদস্য ছিলেন এবং পার্টির পাটনা কংগ্রেসে তাঁর মৃত্যুর কয়েকদিন আগে তিনি এর জাতীয় কার্যনির্বাহী সদস্যে পুনর্নিযুক্ত হন। এছাড়াও তিনি অল ইন্ডিয়া ট্রেড ইউনিয়ন কংগ্রেসের সভাপতি এবং ওয়ার্ল্ড ফেডারেশন অফ ট্রেড ইউনিয়নের সহ-সভাপতি ছিলেন।

মৃত্যু
------

এপিস্ট্যাক্সিস অনুভব করার পর, তাকে ২ এপ্রিল ২০১২-এ গুয়াহাটি নিউরোলজিক্যাল রিসার্চ সেন্টারে (GNRC) ভর্তি করা হয়। স্ট্রোকে আক্রান্ত হলে তার অবস্থার অবনতি হয় এবং পরে চিকিৎসকরা তাকে মৃত ঘোষণা করেন। তিনি একজন স্নাতক ছিলেন এবং নাতনি পূরবী গগৈ, একজন সরকারি কর্মচারী দ্বারা বেঁচে ছিলেন।

তথ্যসূত্র
---------

1. ↑  "CPI leader Pramod Gogoi passes away"। *Times of Assam*। ৬ এপ্রিল ২০১২। সংগ্রহের তারিখ ৭ এপ্রিল ২০১২।
2. ↑  "CPI veteran Promod Gogoi dies"। *NDTV*। Guwahati। Indo-Asian News Service। ৬ এপ্রিল ২০১২। সংগ্রহের তারিখ ৭ এপ্রিল ২০১২।
3. ↑  "Promode Gogoi passes away - CPI leader's cremation in Sivasagar"। *The Telegraph*। ৬ এপ্রিল ২০১২। ৩ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১২।
4. ↑  "Pramode Gogoi passes away"। *The Times of India*। Guwahati। ৬ এপ্রিল ২০১২। সংগ্রহের তারিখ ৭ এপ্রিল ২০১২।
**রামেশ্বর তেলী** (জন্ম ১৪ আগস্ট ১৯৭০) হলেন একজন ভারতীয় রাজনীতিবিদ এবং ভারতীয় জনতা পার্টির সদস্য যিনি বর্তমানে ২০১৪ সাল থেকে ডিব্রুগড় (লোকসভা কেন্দ্র) প্রতিনিধিত্বকারী সংসদ সদস্য, লোকসভার সদস্য এবং পেট্রোলিয়াম ও প্রাকৃতিক গ্যাস এবং প্রতিমন্ত্রী হিসেবে দায়িত্ব পালন করছেন। ২০২১ সাল থেকে মোদী মন্ত্রিসভার শ্রম ও কর্মসংস্থান। পূর্বে, তিনি ২০১৯ থেকে ২০২০ সাল পর্যন্ত খাদ্য প্রক্রিয়াকরণ শিল্প মন্ত্রণালয়ের প্রতিমন্ত্রী এবং ২০০১ থেকে ২০১১ সাল পর্যন্ত দুলিয়াজান থেকে আসাম বিধানসভার সদস্য হিসাবে দায়িত্ব পালন করেছেন।

জীবনের প্রথমার্ধ
----------------

তিনি ১৪ আগস্ট ১৯৭০ সালে আসামের দুলিয়াজানে জন্মগ্রহণ করেন। তার বাবার নাম বুধু তেলি এবং মা দুলকা তেলি। তিনি আসামের চা-বাগান সম্প্রদায়ের সদস্য।  তার বাবা একজন ড্রাইভার ছিলেন। কিশোর বয়সে, তিনি খাবারের জন্য রুটি কিনতে ইয়াম এবং ফার্ন বিক্রি করতেন।

কর্মজীবন
--------

তিনি অল আসাম টি ট্রাইব স্টুডেন্টস অ্যাসোসিয়েশনের (AATTSA) স্থানীয় নেতা ছিলেন।  তিনি 2001-2006 এবং 2006-2011 সালে ডিব্রুগড় জেলার দুলিয়াজান থেকে আসাম বিধানসভায় নির্বাচিত হয়েছিলেন।  তিনি 2011 সালের বিধানসভা নির্বাচনে অমিয় গগৈয়ের কাছে প্রায় 3000 ভোটে হেরেছিলেন।  2014 সালে, তিনি বিজেপি প্রার্থী হিসাবে ডিব্রুগড় থেকে সংসদ সদস্য নির্বাচিত হন।  2019 সালের ভারতীয় সাধারণ নির্বাচনে তিনি ডিব্রুগড় কেন্দ্র থেকে সংসদ সদস্য নির্বাচিত হন।

মে 2019 সালে, তেলি খাদ্য প্রক্রিয়াকরণ শিল্পের প্রতিমন্ত্রী হন এবং 7 জুলাই 2021 পর্যন্ত কাজ করেন। 2021 সালের জুলাই মাসে, তেলি দ্বিতীয় মোদী মন্ত্রকের পেট্রোলিয়াম ও প্রাকৃতিক গ্যাস এবং শ্রম ও কর্মসংস্থান মন্ত্রকের প্রতিমন্ত্রী হন যখন মন্ত্রিপরিষদের রদবদল ঘটে।

তথ্যসূত্র
---------

1. ↑  "Lone Sitting MP from Assam Re-nominated by BJP, Rameshwar Teli is MoS in Ministry of Food Processing Industries"। *news18*। ১৯ মে ২০১৯। সংগ্রহের তারিখ ৬ ডিসেম্বর ২০১৯।
2. 1 2 3  "Rameshwar Teli: From yam seller to food processing minister"। *newindianexpress*। ৩১ মে ২০১৯। সংগ্রহের তারিখ ৬ ডিসেম্বর ২০১৯।
3. ↑  "Assam Legislative Assembly - Members 2006-2011"।
4. ↑  "Assam Assembly Election 2011 Constituency:Duliajan (118) District : Dibrugarh"।
5. ↑  "PM Modi allocates portfolios. Full list of new ministers", *Live Mint*, ৩১ মে ২০১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)